物件嘅生命係嚟自於人
點樣去理解佢同點樣去運用佢
呢個係好緊要嘅
甚至乎可能好似你買手提電話都係
啲功能性係多到你用唔哂
但係佢當一UPDATE咗嘅時候一出咗一個
v0.1同v0.2嘅時候
v0.2 嘅功能其實你唔知係乜嚟嘅 甚至乎你唔會用嘅
但你都會去買
呢個就係人其實對工具本身
已經去到一個無知嘅一個狀態
工具呢樣嘢好簡單 其實就係幫緊人之嘛
同埋改善人嘅生活啦
呢個係工具同物件出現
最重要嘅一個初衷同人之間嘅關係
宜家我地好多嘢方便咗因為 DIGITAL
但係咪因為方便咗嘅情況底下
DIGITAL 就可以概括哂我哋人類生活所有嘅嘢呢
我覺得唔係嘅
以前無電腦化嘅時候 其實啲客唔會不停嗌你改嘢
唔會不停嗌你重影嘅其實係
因為宜家就係話 你即影佢即睇
嗰樣嘢係方便咗 但客嘅質素無提高到不特止
咁而掉返轉 佢因為嗰樣嘢好方便
係濫用呢個工具 同濫用呢個權力
甚至乎係無尊重過創作人付出嘅一啲努力囉我會覺得係
咁呢啲就係 科技帶來嘅一啲唔好處
咁其實呢啲唔好處係可以避免
係人嘅質素 同埋教育
其實我哋嘅教育成個制度入面
唔會教你一把較剪係咩物料 佢只會教你呢一把係較剪
我哋決定用咩工具 幾時用嗰個工具
而唔係永遠都被嗰個工具凌駕咗人
因為你要諗返 嗰樣嘢係邊個發明先 係人發明出嚟吖嘛
咁人發明出嚟係為咗要方便我哋 而唔係要凌駕我哋